钦定古今图书集成/明伦汇编/闺媛典/第254卷 > 抱贞
## 钦定古今图书集成/明伦汇编/闺媛典/第254卷 > 抱贞

按《泾县志》：“抱贞失其姓氏，其母感异梦而受孕。及㝃。”
地一声，哄若哮虎。三岁不言不笑，家人疑其为喑
哑。五六岁，稍稍能言。许字邑廪生王大侃子怡，父教
以《女史箴》暨诸《节烈传》，辄泣下伤嗟。年十三怡殇，号
泣欲绝，跪辞其母曰：“吾欲往墓间一吊。”母素知其性，
因含泪具衰绖以行。遂往怡墓，绕坟而哭，声动天地。
匍匐再拜而归，进见怡父，母遂留焉。寂然屏息，足不
逾阈者三十年。日勤纺绩，达旦不休。蓬首垢面，鸠形
鹄立。卒之日，栉沐正襟，泣告怡母曰：“死当与怡合葬。”
遂绝。闻者莫不哀恸。